Lapeng la Abiele le teng bophelo ba qala ho fetoha. Mofuthu ola wamehleng wa nna wa fetoha mohatsela ho fihlela o iphetola leqhwa laMariha. Abiele a qala ho halefela le dinthwana tse sa tsebisahaleng. A bonaha mosadi a se a ikgantsha hoba jwale e le yena ya tlisang phofo ka lapeng.A qala a tshwaya diphoso ho Mmathabo. Motho a hla a fetoha sonasefelapelwana sa qhibididikgwaqa. Ka nako tse ding thabo ya hae e akgaphatseha athe ka nako le motsotso o se a fetohile sebata se hlaha seikemiseditseng ho harola dinyamatsane. Dikomang le diqabang ya qala yaeba tsona tseo ho kofellwang ka tsona, ebile e le seshabo lapeng la Abiele. Abiele a qala a fetola mosadi wa hae pantjhingbeke. A lala a mo teteka a mo ntsha maoma. Thabo le yena a qala a tshaba ntatae. A mmona e lephoofolo e hlaha e tshwanang le eo ho thweng ke mmamaririelle waKalamajweng! Tshwene eo ho neng ho buuwa ka yona paleng. Thabo o nea e nyathela nyene le bosiu.